**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  6 – 2 – 2019

**ΑΜΑΡΟΥΣΙΟΥ Αρ. Πρ.:** 38

**Ταχ. Δ/νση:** Λ. Κηφισιάς 211

**Τ. Κ.** 15124 Μαρούσι

**Τηλ.:** 210 8020697

**Fax:** 2108028620

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**Προς: Σύλλογο Εκπ/κών Π. Ε. «Γ. Σεφέρης»**

**Σύλλογο Εκπ/κών Π. Ε. «Ο Περικλής»**

**Κοινοποίηση: Μέλη του Συλλόγου μας**

**Δ.Ο.Ε.**

**Συλλόγου Εκπ/κών Π. Ε. της χώρας**

**Θέμα: «Πρόταση – πρόσκληση για συντονισμό της δράσης των όμορων πρωτοβάθμιων σωματείων των εκπαιδευτικών της Π. Ε. της Β΄Δ/νσης Π. Ε. Αθήνας».**

**Συναδέλφισσες – συνάδελφοι**

**Στη βάση της υπεράσπισης και διεύρυνσης των εργασιακών δικαιωμάτων των εργαζόμενων εκπαιδευτικών – μελών των σωματείων μας και των αποφάσεων του κλάδου μας σας καταθέτουμε την πρόταση και σας προσκαλούμε να διοργανώσουμε κοινές δράσεις – κινητοποιήσεις απέναντι στις αντιλαϊκές – αντιεκπαιδευτικές πολιτικές που εφαρμόζονται από την κυβέρνηση, στο πλαίσιο των αποφάσεων Ε. Ε. – Ο.Ο.Σ.Α., στο χώρο της Δημόσιας Εκπ/σης.**

**Απέναντί μας έχουμε να αντιπαλέψουμε την εφαρμογή του συνόλου των αντιλαϊκών – αντιεκπαιδευτικών νόμων και ρυθμίσεων (π.χ. νόμος 4547/2018, νόμος 4589/2019 με τους οποίους εισάγονται η «αυτοαξιολόγηση» των σχολικών μονάδων, καταστρατηγούνται τα δικαιώματα των μαθητών μας με ειδικές ανάγκες, καταργείται η προϋπηρεσία των αναπληρωτών εκπαιδευτικών και τα εργασιακά δικαιώματα των βασικών πτυχίων και εισάγεται το «προσοντολόγιο» κ.ά.) και στο πλαίσιο αυτό επιβάλλεται να ενώσουμε τις δυνάμεις μια για να υπερασπιστούμε το Δημόσιο Σχολείο και τα εργασιακά μας δικαιώματα.**

**Στις επόμενες ημέρες θα διεξαχθούν στην περιοχή της Β΄Δ/νσης Π. Ε. Αθήνας σεμινάρια επιμόρφωσης των μελών του 2ου ΠΕΚΕΣ Αττικής (Απρίλιος 2019) θα ήταν ιδιαίτερα σημαντικό να εκδηλώναμε την αντίθεση μας στις εφαρμοζόμενες αντιλαϊκές – αντιεκπαιδευτικές πολιτικές κυβέρνησης – Ε. Ε. – Ο. Ο. Σ. Α. κατά τη διάρκεια αυτών των σεμιναρίων.**

**Την πρόταση μας αυτή παρακαλούμε να συζητήσετε σε συνεδριάσεις των Δ. Σ. των σωματείων μας και να μας ενημερώσετε για τις αποφάσεις σας ώστε να διοργανώσουμε αρχικά μια κοινή συνάντηση των Δ. Σ. των σωματείων μας με στόχο τη διοργάνωση κοινών αγωνιστικών κινητοποιήσεων των σωματείων μας για όλα τα παραπάνω θέματα και για όσα ακόμα αποφασίσουμε από κοινού.**

